ai4bharat/Pralekha huggingface dataset:
وزیراعظم کا دفتر
یو ایس اے کی نائب صدر محترمہ کملا ہیرس کے ساتھ ملاقات کے دوران وزیراعظم کے افتتاحی کلمات
عزت مآب!
سب سے پہلے تو میرا اور میرے وفد کا بہت ہی گرم جوشی سے استقبال کرنے کے لئے میں آپ کو تہہ دل سے شکریہ ادا کرتا ہوں۔ کچھ مہینے قبل آپ کے ساتھ ٹیلی فون پر تفصیل سے بات کرنے کا مجھے موقع ملا تھا اور بہت ہی روح پرور اور فطری طریقے سے آپ سے جو بات چیت کرنے کا مجھے موقع ملا، وہ مجھے ہمیشہ یاد رہے گا اور میں اس کے لئے آپ کا بے حد شکر گزار ہوں اور وہ وقت تھا جب بھارت کووڈ کی دوسری لہر سے بہت ہی زیادہ متاثر تھا، بڑا بحران تھا، لیکن اس وقت جس طرح سے آپ نے بھارت کی فکر کی ،اسے الفاظ میں بیان نہیں کیا جاسکتا۔ آپ نے جو مدد کے لئے ہاتھ بڑھایا اور جن الفاظ کا اظہار کیا ، اس کے لئے میں دوبارہ تہہ دل سے آپ کا شکریہ ادا کرتا ہوں۔ آپ نے ایک سچے دوست کی طرح تعاون کا پیغام دیا تھا، اس وقت امریکہ کی حکومت ،کمپنیاں اور بھارتی برادری سبھی مل کر کے بھارت کی مدد کے لئے متحد ہو گئے تھے۔
عزت مآب!
صدر بائیڈن اور آپ نے انتہائی چیلنجز سے پُر ماحول میں امریکہ کی قیادت سنبھالی اور اب بہت کی کم وقت میں متعدد حصولیابیاں حاصل کی ہیں۔ کووڈ ہو، ماحولیات کی تبدیلی ہو، یا پھر کواڈ سبھی پر امریکہ نے بہت ہی اہم اقدامات کئے ہیں۔ دنیا کی سب سے بڑی اور سب سے قدیم جمہوریت کے طور پر بھارت اور امریکہ فطری شراکت دار ہیں۔ ہمارے اقدار میں مساوات ہے ، ہمارے جیو پولیٹیکل مفادات میں مساوات ہے اور ہمارا تال میل اور تعاون بھی مسلسل بڑھتا جا رہا ہے۔ سپلائی کی چین کی مضبوطی ، جدید ترین ٹیکنالوجی اور خلاء جیسے شعبے میں آپ کی خصوصی دلچسپی ہے۔ یہ شعبے میرے لئے بھی خصوصی ترجیح کے حامل ہیں، ان شعبوں میں ہمارے درمیان تعاون بہت ہی اہم ہے۔ آپ بھارت اور امریکہ کے مضبوط اور ’وائبرینٹ پیپل ٹائیز ‘سے تو آپ اچھی طرح واقف ہیں، 4 ملین سے بھی زیادہ نقل مکانی کرنے والے بھارتی ہمارے ممالک کے درمیان دوستی کے پل ہیں۔ امریکہ اور بھارت کی معیشت اور معاشرے میں ان کا تعاون قابل تحسین ہے۔
عزت مآب!
نائب صدر کے طور پر آپ کا انتخاب اپنے آپ میں ایک اہم اور تاریخی فیصلہ ہے اور آپ پوری دنیا میں بہت سے لوگوں کے لئے باعث ترغیب ہیں۔ مجھے مکمل اعتماد ہے کہ صدر بائیڈن اور آپ کی قیادت میں ہمارے تعلقات مزید مضبوط ہوں گے اور نئی بلند یاں حاصل کریں گی۔ آپ کا جیت کا یہ سفر تاریخی ہے، بھارت کے لوگ بھی چاہیں گے کہ بھارت میں آپ کی اس تاریخی فتح کے سفر کو خوش آمدید کریں، آپ کا استقبال کریں، اس لئے میں خاص طور پر آپ کو بھارت آنے کی دعوت دیتا ہوں۔ ایک بار پھر گرم جوشی سے استقبال کے لئے تہہ دل سے شکریہ ادا کرتا ہوں۔
۔۔۔۔۔۔۔۔۔۔۔۔۔۔۔۔۔۔

U-9345
(
وزارت دفاع
ایف ڈی آئی راستے سے دفاعی شعبے میں سرمایہ کاری
نئی دہلی، 19 ستمبر 2020: وزیر مملکت برائے دفاع جناب شری پد نائک نے آج راجیہ سبھا میں ڈاکٹر سسمت پاترا کو دیے گئے تحریری جواب میں کہا کہ مئی 2001 میں، دفاعی شعبہ جو اب تک پبلک سکٹر کے لئے مخصوص تھا، اسے لائسنس کی شرط کے ساتھ اور 26 فیصد تک راست غیر ملکی سرمایہ کاری دونوں کے ساتھ 100 فیصد بھارتی نجی کے شراکت داری کے لئے کھولاگیا۔ اس کے علاوہ، ڈیپارٹمنٹ فار پروموشن آف انڈسٹری اینڈ انٹرنل ٹریڈ، تجارت و صنعت کی وزارت نے پریس نوٹ نمبر 5  کے ذریعہ، خودکار راستے کے تحت 49 فیصد تک اور حکومتی راستے کے ذریعہ 49 فیصد سے زائد راست غیر ملکی سرمایہ کاری کی اجازت دی، وہ اس صورت میں کہ جب کبھی اس کے نتیجے میں جدید تکنالوجی تک رسائی کی بات ہو یا کوئی ایسی وجہ جو کہ ریکارڈ کی جانی ہو۔ اس کے علاوہ دفاعی صنعتی شعبے میں راست غیر ملکی سرمایہ کاری کے لئے انڈسٹریز  ایکٹ، 1951 اور آرمز ایکٹ، 1959 کے تحت چھوٹے اصلاح و گولہ بارود کی تیاری، کی شرط شامل ہے۔
دفاع اور فضائی شعبے میں 37 کمپنیوں کے ذریعہ فراہم کرائے گئے اعداد و شمار کے مطابق اب تک  دفاع اور فضائی شعبے میں خودکار راستے کے ذریعہ 2883 کروڑ روپئے سے زائد کے بقدر کی راست غیر ملکی سرمایہ کاری کی آمد درج کی گئی ہے۔ اس کے علاوہ، 2014 کے بعد دفاع اور فضائی شعبے میں خودکار راستے کے ذریعہ 1849کروڑ سے زائد کے بقدر کی راست غیر ملکی سرمایہ کاری کی آمد درج کی گئی۔
پیٹرولیم اور قدرتی گیس کی وزارت
آئل انڈیا لمیٹیڈ  نے اسکولی طلبا کے لئے آئل ویل  کے مطالعاتی دورہ کا اہتمام کیا
نئی دہلی،20ستمبر 2021/آزادی کا امرت مہوتسو کے تحت جشن کے حصےکے طور پر ، آئل انڈیا لمیٹیڈ نے 20 ستمبر 2021 کو دولیاجان میں او سی ایس 5 کے تحت این ایچ کے آئل ہیڈ کے لئے آئل انڈیا ہائر سیکنڈری اسکول دولیا جان کے طلبا کے لئے ایک مطالعہ دورہ کا اہتمام کیا۔ آئل انڈیا لمیٹیڈ کے پروڈکشن انجینئرس نے طالب علموں کو کرسم ٹری کے افعال یعنی فکشن کے بارےمیں وضاحت کی۔ انہوں نے بتایا کہ درخت یعنی والو، اسپولس، پریشر گیجز اور چوکس کی ایک اسمبلی ہے ، جو کہ او آئی ایل کے ایک مکمل کنارے پر نصب ہے اور پروڈکشن کو کنٹرول کرتاہے۔ انہیں کم ہائی پریشر کنووں کے بارےمیں بھی سمجھایا گیا۔
آج تقریباً 80 طلبا نے سائٹ کا دورہ کیااور ہائیڈرو کاربن کی پیداوار کے عمل میں گہری دلچسپی ظاہر کی۔ سیشن کے اختتام پر طلبا نے پروڈکشن ویل، خام تیل، اور قدرتی گیس سے متعلق کچھ عام سوالات بھی پوچھے۔
ش ح۔ ش ت۔ج
Uno-9197
(Visitor Counter : 169
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 217 کروڑ 41 لاکھ سے تجاوزکرگئی
12سے14سال کی عمر کے بچوں کو 4 کروڑ 9 لاکھ سے زیادہ پہلا ٹیکہ لگایا جاچکا ہے
بھارت میں سردست 44,436 مریض زیر علاج ہیں
گذشتہ 24 گھنٹوں میں 4,912 نئے معاملات درج کئے گئے
سردست شفایابی کی شرح 98.71 فیصد ہے
متاثرہ پائے جانے والے مریضوں کی ہفتہ واری شرح 1.69 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 217کروڑ 41 لاکھ  سے تجاوز کر گئی ہے۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 4 کروڑ 9 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10414963
|
|
دوسری خوراک
|
|
10116671
|
|
احتیاطی خورک
|
|
6973890
|
|
صف اوّل کے کارکنان
|
|
پہلی خوراک
|
|
18436408
|
|
دوسری خوراک
|
|
17713336
|
|
احتیاطی خورک
|
|
13562449
|
|
12 سے 14 سال کی عمر کےنوعمر بچے
|
|
پہلی خوراک
|
|
40922085
|
|
دوسری خوراک
|
|
31491154
|
|
15 سے 18 سال کی عمر کے نوجوان
|
|
پہلی خوراک
|
|
61909668
|
|
دوسری خوراک
|
|
52942987
|
|
18 سے 44 سال کی عمر کے افراد
|
|
پہلی خوراک
|
|
561163460
|
|
دوسری خوراک
|
|
515334360
|
|
احتیاطی خوراک
|
|
89136052
|
|
45 سے 59 سال کی عمر کے افراد
|
|
پہلی خوراک
|
|
204009795
|
|
دوسری خوراک
|
|
196859955
|
|
احتیاطی خوراک
|
|
46235746
|
|
60 سال سے زیادہ عمر کے افراد
|
|
پہلی خوراک
|
|
127653951
|
|
دوسری خوراک
|
|
123071976
|
|
احتیاطی خوراک
|
|
46155885
|
|
احتیاطی خوراک
|
|
20,20,64,022
|
|
میزان
|
|
2,17,41,04,791
سردست ملک بھر میں زیر علاج مریضوں کی تعداد 44,436 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.10 فیصد ہیں ۔
ملک بھر میں شفایابی کی شرح 98.71 فیصد ہوگئی ہے۔ پچھلے 24 گھنٹے میں 5,719 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,39,90,414 ہوگئی ہے۔
گزشتہ 24 گھنٹے کے دورا ن 4,912نئے معاملے درج ہوئے ہیں۔
گذشتہ 24 گھنٹے میں مجموعی طور پر 3,03,888 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 89 کروڑ 33 لاکھ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 1.69 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.62 فیصد ہے۔
وزیراعظم کا دفتر
ہم پوری طاقت کے ساتھ کام کرتے رہیں گے اور شمال مشرق کی ترقیاتی ضروریات کو پورا کریں گے : وزیراعظم
وزیراعظم جناب نریندر مودی نے پوری طاقت کے ساتھ کام کرتے رہنے اور شمال مشرق کی ترقیاتی ضروریات کو پورا کرنے سے متعلق اپنے عہد کا اعادہ کیا ہے۔
آسام کے وزیراعلیٰ جناب ہیمنتا بسوا سرما کے سلسلے وار ٹوئیٹس کے جواب میں، جن میں انھوں نے شمال مشرق کے ساتھ جوڑنے میں وزیراعظم کے گراں قدر تعاون کو اجاگر کیا تھا، جناب نریندر مودی نے ٹوئیٹ کیا :
‘‘ہم پوری طاقت کے ساتھ کام کرتے رہیں گے اور شمال مشرق کی ترقیاتی ضروریات کو پورا کریں گے۔’’
۔۔۔۔۔۔۔۔۔۔۔
ش ح۔ ع م۔ت ح۔
U- 2376
(
نائب صدر جمہوریہ ہند کا سکریٹریٹ
جزائرکو محفوظ رکھنے کے لئے تمازت کی عالمی سطح کو محدود رکھنےکی غرض سے عالمی پیمانے پر ٹھوس کوششوں کی ضرورت: نائب صدر
سیاحت کےمراکز کو ایکوٹورزم کو اختیار کرنا چاہئے:نائب صدر
تحقیق کار توانائی کے کم استعمال والےماہی گیری کے طریقے سامنےلائیں: نائب صدر
ہمارے عظیم مادر وطن کےتنوع کا احساس کرنے کے لئےہندوستان میں بڑے پیمانےپر سیاحت کریں : نائب صدر
نائب صدر نے سیاحوں پر زور دیا کہ وہ ماحولیات کو نقصان پہنچائے بغیر ذمہ داری کے ساتھ سیاحت کریں
نائب صدر نے لکشدیپ جزائر کے اپنے دورےکےبارے میں ایک فیس بک پوسٹ تحریر کی
نائب صدر جناب ایم وینکیا نائیڈو نے تمام ملکوں پر زور دیا ہے کہ عالمی تمازت کی سطح کو محدود رکھنےکےلئے ٹھوس کوششیں کی جائیں تاکہ چھوٹے جزائر اور ان کی سحر انگیز خوبصورتی برقرار رہے اور جزائر کے لوگوں کے گھر محفوظ رہیں۔
آب و ہوا میں تبدیلی اور عالمی تمازت میں اضافے سے چھوٹے جزائر پر اثرات مرتب ہونے پر گہری تشویش ظاہر کرتے ہوئے نائب صدر نے کہا کہ یہ بڑی نا انصافی کی بات ہے کہ چھوٹے جزائر، جن کا مضر گیسوں کے اخراج میں سب سے کم حصہ ہے، وہ بڑےملکوں کی غفلت اور لاپرواہی کی قیمت ادا کرتے ہیں۔ انہوں نے کہا کہ پوری دنیا میں سمندر کی سطح بڑھنے، سیلابوں اور ساحلی کٹاؤ سے ہر جگہ کے جزائرپر آبادلوگوں کے سامنے ایک بڑا خطرہ لاحق ہے۔
نائب صدر ، جنہوں نے لکشدیپ جزائر کا اپنا دو روزہ سرکاری دورہ مکمل کیاہے، فیس بک پر ایک پوسٹ تحریرکر کے اس دورے کے تجربات پیش کئے ہیں۔ لکشدیپ جزائر کو ہندوستان کےحسین اسرار سےتعبیر کرتے ہوئے نائب صدر نے کہا ہے کہ دور دورتک نیلے پانی، کھجور کے درختوں، سفید ریت کے ساحل اورصاف نیلے آسمان کے بیچ اپنا ایک پر لطف تجربہ ہے۔
لکشدیپ انتظامیہ کی جانب سے سیاحت کے فروغ کے ساتھ ساتھ ساحلی ماحول کو محفوظ رکھنے کی لگاتار کوششوں کی تعریف کرتے ہوئےنائب صدر نے دیگر سیاحتی مقامات پر زور دیا کہ وہ لکشدیپ کے طریقہ ٔ کار سیکھیں اور ایکو ٹورزم اپنائیں۔ نائب صدر نے سیاحوں سے کہا کہ وہ سیاحت کے دوران اپنی ذمہ داری کو سمجھیں اور مقامی افراداور فطرت سے تحفظ کو دھیان میں رکھیں۔ انہوں نےلکشدیپ کے عوام کو اپنےجزائر صاف ستھرے رکھنے کے لئے مبارکباد دی۔
لکشدیپ خطے میں مچھلی کی پیداواری میں تیزی سے اضافے کا ذکر کرتے ہوئےنائب صدر نے انتظامیہ کی جانب سے اس شعبے کی اعانت کی لگاتار کو ششوں کی تعریف کی اور کہا کہ ماہی گیروں کے شعبے کو فروغ دینے کے لئے ہمارے سائنس دانوں اور تحقیق کاروں کو ذمہ دارانہ ماہی گیری کے لئے توانائی کے کم استعمال والے ماہی گیری کے طریقے سامنے لانے چاہئیں۔
ہندوستان کی قدرتی تنوع پر توجہ مبذول کراتے ہوئے نائب صدرنے کہا کہ ہم اس بات سے انکار نہیں کر سکتے کہ سیاحت کے اعتبار سے ہندوستان کا دامن وسیع ہے۔ ہمارےعظیم ہمالیہ ، راجستھان کےشاندار تعمیراتی نمونے، ہماچل پردیش کی شفاف جھیلیں، اتراکھنڈ میں روحانیت، گوا کےشاندار ساحل، کیرالہ کے نیلے پانی، مدھیہ پردیش کی جنگلاتی پناہ گاہیں، شمال مشرق کے چائےکےباغات اور رن آف کچھ کی رعنائی۔ یہ سب ہندوستان کی خوبصورتی کی نظیر ہیں۔ نائب صدر نے تمام لوگوں پر زور دیا ہےکہ وہ ہندوستان کے اندر زیادہ سےزیادہ سفر کریں اور ہمارےعظیم مادر وطن کے متنوع اور خوبصورت پہلوؤں کا تجربہ حاصل کریں۔ انہوں نے کہا''لیکن یاد رکھئے، جب آپ سفر کریں، تو آپ ماحولیات کے کسی بھی پہلو کو نقصان نہ پہنچائیں''۔
وزیراعظم کا دفتر
وزیر اعظم نے ناگالینڈ کے وانسوئی گاؤں کے لوگوں کی تعریف کی
وزیر اعظم جناب نریندر مودی نے ترقی پسند صنفی پالیسیاں اپنانے کے لیے ناگالینڈ کے وانسوئی گاؤں کے لوگوں کی تعریف کی ہے۔
راجیہ سبھا کی رکن اسمبلی محترمہ ایس پھنگن کونیاک نے ایک ٹویٹ میں بتایا کہ وانسوئی کی خواتین کو پہلی بار مورنگ میں داخل ہونے اور لاگ ڈرم بجانے کی اجازت دی گئی ہے۔ اب تک کی روایت میں وہاں کبھی بھی عورتوں کو مورنگ کے اندر قدم رکھنے کی اجازت نہیں دی گئی تھی۔
رکن پارلیمنٹ کے ٹویٹ کا جواب دیتے ہوئے، وزیر اعظم نے ٹویٹ کیا؛
”ایک بہت اہم قدم، جو خواتین کے وقار اور عطائے اختیار کو فروغ دے گا۔ وانسوئی گاؤں کے لوگوں کو خراج تحسین۔“
سائنس اور ٹیکنالوجی کی وزارت
تربیت کاروں کی رہنمائی میں دل سے  کے ساتھ کیا گیا میڈیٹیشن ہلکی دماغی کمزوری اور ابتدائی الزائمر بیماری والے مریضوں کو فائدہ کرتاہے
نئی دہلی،5 جولائی 2021/ میڈیٹیشن یا دھیان لگانا ایک موثر کسرت کی شکل میں ابھر کر سامنے آیا ہے جو دماغی توجہ ، شعور اور نفسیاتی صحت میں سدھار کرتا ہے۔ شری چترا ترنول انسٹیٹیوٹ آف میڈیکل سائنسیز اینڈ ٹکنالوجی تریویندرم کے ریسرچرز نے پتہ لگایا ہے کہ قابل تربیت کار کی رہنمائی میں کیا گیا مائنڈ فل نیس یادداشت اور دماغی کمزوری اور بصری مقام سے متعلق سوچ کے معاملے میں ہلکی دماغی کمزوری اور ابتدائی الزائمر بیماری  کے مریضوں کو فائدہ کرتا ہے۔ اس میں نیورولوجیکل خرابیوں سے جڑے ذہنی کمیوں کے انتظام کے لئے ایک میڈیکل نظریہ کے طور پر کافی صلاحیت موجود ہے۔
ہلکی دماغی کمزوری اور الزائمر کی ابتدائی صورتحال ایک ایسی صورتحال ہوتی ہے، جس میں یادداشت کمزور ہوجاتی ہے لیکن انسان عملی طور سے آزاد رہتا ہے۔ ایسے مریضوں کو راحت دلانے کے لئے متعدد علاج کے متبادلوں میں سے دھیان لگانا یا میڈیڈیشن بھی ایک متوازن او ر لاگت موثر طریقہ ہے۔
ایس سی ٹی آئی ایم ایس ٹی تریویندرم کے ایسوسی ایٹ پروفیسر ڈاکٹر رام شیکھر این مینن ایس سی ٹی آئی ایم ایس ٹی کے ہی ڈاکٹر سی کیشو داس ،ڈاکٹر بجوائے تھامس اور ڈاکٹر ایل اے الیکزینڈر اور سرکاری میڈیکل کالج تریویندرم کے ڈاکٹر ایس کرشنن نے دو مرحلوں میں مطالعہ کیا۔ ہر ایک مرحلے کے لئے الگ الگ مقاصد مقرر کئے گئے تھے، پہلے مرحلے کو امیجنگ بائیو مارکر کے ذریعہ تجربہ کار مائنڈ فل نیس پریکٹشنرس اور ہیلتھ نان پریکٹشنر کے درمیان مائنڈ فل نیس اور برین ایکٹی ویشن انہانسمنٹ کے مطالعہ شعبوں کے نروس کور ریلیشن کا پتہ لگانے کے لئے تیار کیا گیا تھاجو ہندستان میں ڈمنشیا بیماری کے لئے اپنی طرح کا پہلا ملٹی ماڈیلٹی امیجنگ کام ہے۔ دوسرے مرحلے کی منصوبہ ایم سی آئی کے ساتھ مریضوں کے ذہنی کارکردگی میں پہلے اور ساتھ ہی بعد میں مائنڈ فل نیس میڈیٹیشن تربیت کے دورران ہونے والی تبدیلیوں کو سرٹی فائی کرنے کے لئے بنائی گئی تھی۔تحقیق کاروں نے مریضوں کے لئے دس ہفتوں کا مکمل دھیان پر مبنی مائنڈ فل نیس یونیفائیڈ کنیکٹیو بیہیوئر تھیراپی  تربیت پروگرام بھی فروغ دیا ہے۔
ابتدائی آرام حالت میں فنکشنل میگنیٹک رزونینس امیجنگ  کے نتائج نے اشارے دیئے ہیں کہ مساوی عمر زمرے والے صحت مند افراد جنہوں نے اپنی طرز زندگی میں باقاعدگی سے دھیان کی مشق کو کسی شکل میں نہیں اپنایا۔ ان کے مقابلے میں مائنڈفل نیس پریکٹیشنرس نے میڈیکل پریفرنٹل کاٹیکس اور رائٹ انٹیرئر انسولا میں آرام کی حالت والی دماغی سرگرمیوں کی بنیاد پربڑھتی ہوئی کنیکٹی ویٹی قائم کی ہے ۔ خاص طور پر دماغ کے ان حصوں سےجو جذبات، تناؤ ، دھیان کے ساتھ ساتھ ماحولیاتی جوش اور برتاؤ کےتئیں انسان کے ردعمل سے متعلق ہیں۔
مطالعہ کا یہ نتیجہ نکلتا ہے کہ مائنڈ فل نیس میڈیٹیشن میں دھیان، جذبہ ، تناؤ سے متعلق ردعمل اور برتاؤ سےمتعلق ذہنی حصوں کے ماڈیولیشن میں صلاحیت ہوتی ہے،جو جسم کے دیگر حصوں جیسے قلب ، خون کا سرکولیشن اور میٹابالیزم پر بھی اثر ڈالتی ہے۔ اس کے علاوہ ایک سخت مائنڈ فل نیس میڈیٹیشن- بنیادی مداخلتی پروگرام میں ایم سی آئی اور ابتدائی الزائمر بیماری سے متاثر مریضوں کے درمیان دماغی کاموں کے ساتھ ساتھ زندگی کی کوالٹی میں سدھار کرنے یا اس کو مستحکم کرنے کی صلاحیت ہے۔
پبلی کیشن لنک:
ڈی او آئی:10.3174/ajnr.A6219
ڈی او آئی:10.1016/j.jns.2020.117093
ڈی او آئی:10.4103/aian.AIAN_848_20
ڈی او آئی:10.1159/000496476
صحت اور خاندانی بہبود کی وزارت
بھارت کے فعال معاملوں میں گراوٹ مسلسل جاری، فعال معاملوں کی تعداد2.5لاکھ سے نیچے پہنچی
پچھلے 37 دنوں سے یومیہ ٹھیک ہونے والے مریضوں کی تعداد میں مسلسل اضافہ اور نئے معاملوں میں کمی درج کی جا رہی ہے
بھارت کے فعال معاملوں میں گراوٹ مسلسل جاری ہے۔ کل فعال معاملوں کی تعداد آج2.5لاکھ  سے نیچے پہنچ گئی ہے۔
یہ یومیہ نئے مریضوں کے ٹھیک ہونے کے معاملوں کی شرح کے بڑھنے اور اموات شرح میں کمی آنے کے سبب ممکن ہوا ہے۔ بھارت کے موجودہ فعال معاملوں میں کل تصدیق شدہ معاملے صرف2.39فیصد ہے۔ پچھلے 24 گھنٹوں میں 20،923 مریض ٹھیک ہوئے ہیں اور فعال معاملوں میں 2963 کی گراوٹ آئی ہے۔
29 ریاستوں/ مرکز کے زیر انتظام خطوں میں 10،000 سے کم فعال معاملے ہیں۔
پچھلے 37 دنوں سے ملک میں درج کئے گئے ٹھیک ہوئے معاملوں کی تعداد یومیہ نئے معاملوں کے مقابلے میں زیادہ ہے۔ پچھلے 24 گھنٹوں میں یومیہ نئے معاملوں کی تعداد 18،177 ہے۔ جبکہ 20،923 مریض ٹھیک ہوئے ہیں اور انہیں اسپتال سے چھٹی دے دی گئی ہے۔
ٹھیک ہوئے مریضوں کے معاملوں کی تعداد میں اضافہ سے آج ٹھیک ہونے کی شرح میں96.16فیصد تک کا اضافہ درج کیا گیا ہے۔
کل ٹھیک ہوئے معاملوں کی تعداد 99،27،310 ہے۔ ٹھیک ہوئے معاملوں کی تعداد اور فعال معاملوں کی تعداد کے درمیان فرق مسلسل بڑھ رہا ہے اور حال میں یہ 96،80،090 پر ہے۔
نئے ٹھیک ہوئے معاملوں میں سے78.10فیصد 10 ریاستوں/ مرکز کے زیر انتظام خطوں سے ہیں۔
کیرالہ نے ایک دن کی 4985 نئے زیادہ سے زیادہ مریضوں کے ٹھیک ہونے کی جانکاری دی ہے۔ مہاراشٹر میں ٹھیک ہوئے مریضوں کی تعداد 2،110 ہے اور اس کے بعد چھتیس گڑھ میں ٹھیک ہوئے لوگوں کی تعداد 1،963 ہے۔
81.81فیصد نئے معاملوں کی تصدیق 10 ریاستوں اور مرکز کے زیر انتظام خطوں سے کی گئی ہے۔
کیرالہ میں سب سے زیادہ یومیہ 5328 نئے معاملے درج کئے گئے ہیں۔ اس کے بعد مہاراشٹر میں 3،218 نئے معاملوں کی تصدیق کی گئی ہے۔ چھتیس گڑھ میں 1147 نئے معاملے درج کئے گئے ہیں۔
پچھلے 24 گھنٹوں میں 217 اموات درج کی گئی ہیں۔
دس ریاستوں/ مرکز کے زیر انتظام خطوں میں69.59فیصد نئی اموات درج کی گئی ہیں۔ مہاراشٹر میں سب سے زیادہ اموات  درج ہوئی ہیں۔ مغربی بنگال اور کیرالہ میں بالترتیب 28 اور 21 یومیہ اموات درج کی گئی ہیں۔
کابینہ
کابینہ نے مہنگائی بھتے اور مہنگائی راحت میں اضافے کو منظوری دی
نئی دہلی، 14 جولائی، 2021 :
عزت مآب وزیراعظم جناب نریندر مودی کی صدارت میں کابینہ کمیٹی نے آج مرکزی حکومت کے ملازمین کو دیئے جانے والے مہنگائی بھتے اور پنشن یافتگان کو دی جانے والی مہنگائی راحت کو 2021-07-01 سے بڑھا کر 28 فیصد کرنے کو منظوری دے دی ، جو بیسک پے/ پنشن کی 17 فیصد کی موجودہ شرح میں 11 فیصد کے اضافے کو ظاہر کرتا ہے۔
کووڈ-19 وبا سے پیدا ہوئی غیرمعمولی صورتحال کو دیکھتے ہوئے مرکزی حکومت کے ملازمین کو دیئے جانے والے مہنگائی بھتے  اور پنشن یافتگان کو دی جانے والی مہنگائی راحت  کی تین اضافی قسطوں ، جو 2020-01-01 ، 2020-07-01 اور 2021-01-01سے بقایا تھیں ، کو منجمد کردیا گیا تھا۔
اب حکومت نے مرکزی حکومت کے ملازمین کو دیئے جانے والے مہنگائی بھتے اور پنشن یافتگان کو دی جانے والی مہنگائی راحت کو 2021-07-01 سے بڑھا کر 28 فیصد کرنے کا فیصلہ کیا ہے۔ جو بیسک تنخواہ / پنشن کی 17 فیصد کی موجودہ شرح میں 11 فیصد کے اضافے کو ظاہر کرتا ہے۔ یہ اضافہ 2020-01-01 ، 2020-07-01 اور 2021-01-01 کو بقایااضافی قسطوں کو ظاہر کرتا ہے ۔ 2020-01-01 سے لے کر 2021-06-30 تک کی میعاد کے لئے مہنگائی بھتہ/ مہنگائی راحت کی شرح 17 فیصد پر ہی برقرار رہے گی۔
صدر جمہوریہ کا سکریٹریٹ
چھ ملکوں کے ایلچیوں نے صدر جمہوریہ ہند کو اپنی اسناد پیش کیں
صدر جمہوریہ ہند محترمہ دروپدی مرمو نے آج راشٹرپتی بھون میں منعقد ایک تقریب میں وینزوئلا، کولمبیا، الجیریا، برازیل، آسٹریلیا اور نیدرلینڈ کے سفیر ؍ ہائی کمشنر سے ان کی اسناد قبول کیں۔جن لوگوں نے اپنی اسناد پیش کیں، ان میں مندرجہ ذیل شامل ہیں:
- معزز محترمہ کپایا روڈرگز گونزالیز، بولیویرئین ریپبلک آف وینزوئلا کی سفیر
- معزز جناب وِکٹر ہوگو ایچیویری جراملو، ریپبلک آف کولمبیا کے سفیر
- معزز جناب علی اچوری پیپلز ڈیموکریٹک ریپبلک آف الجیریا کے سفیر
- معزز جناب کینتھ فیلکس ہیکنزکی دا نوبریگا، فیڈریٹیو ریپبلک آف برازیل کے سفیر
- معزز جناب فلپ گرین ، آسٹریلیا کے ہائی کمشنر
- معزز محترمہ میری لوئیزا گیرارڈ، کنگڈم آف نیندر لینڈ کے سفیر
وزیراعظم کا دفتر
آیوشمان بھارت یوجنا، غریبوں کے لیے ایک ڈھال: وزیر اعظم
وزیر اعظم نے کہا ہے کہ آیوشمان بھارت یوجنا غریب بھائیوں اور بہنوں کے لیے کسی اعزاز سے کم نہیں ہے۔
آیوشمان بھارت کے بارے میں ایک ویڈیو مشترک کرتے ہوئے، وزیر اعظم نے ٹویٹ کیا؛
"آیوشمان بھارت نے ہمارے غریب بھائی -بہن کے علاج کے خرچ کی فکر دور کی ہے۔ یہ منصوبہ جس طرح سے ان کے لیے حفاظتی ڈھال بنا ہے، وہ کسی بھی نعمت سےکم نہیں ہے۔
ش ح۔ ش ت۔ج
Uno-3855
(
خلا ء کا محکمہ
مرکزی وزیر ڈاکٹر جتیندر سنگھ نے بتایا کہ حکومت خلائی سیاحت کے مستقبل کے حصول کے لیے گھریلو صلاحیت کو بڑھانے کے لیے اقدامات کر رہی ہے
اسرو نے مائع پروپیلنٹ اسٹیج بوسٹر پر موجود ذیلی مداری خلائی سیاحتی مشن کے لیے عمل پذیری سے متعلق چند مطالعے بھی کیے ہیں
مرکزی وزیر مملکت  سائنس و ٹیکنالوجی؛ وزیر مملکت  ارضیاتی سائنس؛ پی ایم او، عملہ، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ نے آج کہا کہ حکومت خلائی سیاحت کے مستقبل کے حصول کے لیے گھریلو صلاحیت کو بڑھانے کے لیے اقدامات کر رہی ہے۔
راجیہ سبھا میں ایک سوال کے تحریری جواب میں، ڈاکٹر جتیندر سنگھ نے کہا، اسرو نے مائع پروپیلنٹ اسٹیج بوسٹر پر ایک ذیلی مداری خلائی سیاحتی مشن کے لیے عمل پذیری سے متعلق چند مطالعے بھی کیے ہیں۔
ڈاکٹر جتیندر سنگھ نے کہا، ہندوستان کے پہلے انسانی خلائی پرواز کے پروگرام گگن یان کے ذریعے، اسرو مختلف ٹیکنالوجیوں کی ترقی میں مصروف ہے، جو انسانی خلائی مشنوں کے لیے ضروری تعمیراتی اقدام ہیں۔
وزیر موصوف نے بتایا کہ گگن یان پروگرام کا مقصد زمین کے نچلے مدار تک انسانی خلائی پرواز کی صلاحیت کا مظاہرہ کرنا ہے۔ انہوں نے مزید کہا کہ گگن یان مشن کی تکمیل کے بعد مستقبل کے مشن کو شروع کیا جائے گا۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی تعداد 37.60 کروڑکے پار پہنچی
گذشتہ 24 گھنٹوں میں 41,506 یومیہ نئے معاملے درج ہوئے ہیں
بھارت میں فی الحال زیر علاج مریضوں کی تعدادہے؛ جومجموعی معاملوں کا صرف1.47فیصد ہے
یومیہ متاثرہ افراد کی شرح ہے جو مسلسل 20 دنوں سے 3 فیصد سے کم ہے
اب تک 43 کروڑ سے زیادہ کووڈ ٹیسٹ کئے جاچکے ہیں
بھارت میں ٹیکہ کاری کی مجموعی تعداد 37.60 کروڑ سے زیادہ ہوگئی۔ آج صبح 7 بجے تک موصولہ عبوری رپورٹ کے مطابق 48,33,797سیشنز منعقد کئے گئے جس میں مجموعی طور پر37,60,32,586 ٹیکے لگائے گئے۔ گذشتہ 24 گھنٹوں میں48,04,423ٹیکے لگائے گئے ہیں۔ گذشتہ 24 گھنٹوں میں 37,23,367 ٹیکے لگائے گئے۔
اس میں مندرجہ ذیل اعداد و شمار شامل ہیں:
|
|
ایچ ایل ڈبلیوز
|
|
پہلی خوراک
|
|
1,02,47,862
|
|
دوسری خوراک
|
|
74,02,098
|
|
ایف ایل ڈبلیوز
|
|
پہلی خوراک
|
|
1,76,64,075
|
|
دوسری خوراک
|
|
98,91,050
|
|
18تا 44 عمر کے افراد
|
|
پہلی خوراک
|
|
11,18,19,570
|
|
دوسری خوراک
|
|
37,01,692
|
|
45 تا 59 عمر کے افراد
|
|
پہلی خوراک
|
|
9,33,66,230
|
|
دوسری خوراک
|
|
2,35,53,988
|
|
60 سال سے زیادہ عمر کے افراد
|
|
پہلی خوراک
|
|
7,00,73,761
|
|
دوسری خوراک
|
|
2,83,12,260
|
|
مجموعی تعداد
|
|
37,60,32,586
کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔
گذشتہ 24 گھنٹوں میں بھارت میں 41,506 نئے معاملے درج ہوئے ہیں۔
مسلسل14 دنوں سے روزانہ نئے معاملے50 ہزار سے بھی کم درج ہورہے ہیں۔ ایسا مرکز اور ریاستوں/ مرکز کے زیر انتظام علاقوں کی پائیدار اور مشترکہ کوششوں کے نتیجے میں ممکن ہوا ہے۔
بھارت میں زیر علاج مریضوں کی تعداد4,54,118 ہے اور زیر علاج معاملےمثبت مجموعی معاملوں کا اب صرف1.47 فیصد ہیں۔
وبائی مرض کے آغاز سے متاثرہ افراد میں سے2,99,75,064ا فراد کووڈ-19 سے پہلے ہی شفایاب ہوچکے ہیں اور گذشتہ 24 گھنٹوں میں41,526مریض شفایاب ہوئے ہیں۔ شفایابی کی مجموعی شرح فی الحال 97.20 فیصد ہے، جس میں مسلسل اضافہ کا رجحان نظر آرہا ہے۔
ملک بھر میں جانچ کی صلاحیت میں خاطر خواہ اضافہ ہوا ہے ،گذشتہ 24 گھنٹوں میں ملک بھر میں مجموعی طور پر18,43,500جانچ کی گئیں۔مجموعی طور پر بھارت میں اب تک 43 کروڑ سے زیادہ  جانچ کی جاچکی ہیں۔
اب جبکہ ایک طرف ملک بھر میں جانچ کی صلاحیت میں اضافہ درج ہورہا ہے،تومتاثرہ افراد کی ہفتہ واری تعداد میں بھی کمی مسلسل سامنے آرہی ہے۔ متاثرہ افراد کی ہفتہ واری شرح فی الحال 2.32 فیصد ہےجبکہ متاثرین کی یومیہ شرح آج 2.25 فیصدہوگئی۔ متاثرہ افراد کی یومیہ شرح لگاتار 20دنوں سے3 فیصد سے بھی کم ہے، اور 34 دنوں سے لگاتار یہ شرح 5 فیصد سے بھی کم ہے۔
ارضیاتی سائنس کی وزارت
اگلے 24 گھنٹے میں مغربی راجستھان پرالگ الگ جگہوں پر شدید گرمی کا قوی امکان ہے
نئی دہلی،11 جون ، 2021/بھارت کے محکمۂ موسمیات کے موسم سے متعلق پیش گوئی کرنے والے قومی مرکز کے مطابق :

اگلے پانچ دن کے لیے درج حرارت کی موجودہ صورتحال اور وارننگ
کل کے زیادہ سے زیادہ درجۂ حرارت کا تناظر:
گرمی کی لہر : - دستیاب نہیں ہے
زیادہ سے زیادہ درجۂ حرارت : مغربی راجستھان میں زیادہ تر جگہوں پر زیادہ سے زیادہ درجۂ حرارت 40 ڈگری سیلسیئس، مشرقی راجستھان کے کئی مقامات پر ، ہریانہ میں کچھ مقامات پر اور پنجاب، مغربی مدھیہ پردیش اور سوراشٹر و کچھ میں 40 ڈگری سیلسیئس سے زیادہ ریکارڈ کیا گیا۔
کل گنگا نگر  میں سب سے زیادہ درجۂ حرارت 45.3 ڈگری سیلسیئس کی اطلاع دی گئی تھی۔
آج کے کم سے کم درجہ ٔ حرارت کا تناظر :
گرم رات : دستیاب نہیں ہے
کم سے کم درجۂ حرارت : جن علاقوں میں گرمی کی لہر کا امکان ہے ، کم سے کم درجۂ حرارت مغربی راجستھان کے زیادہ تر علاقوں میں 32-28 ڈگری سیلسیئس کی حد میں ہے۔
کم سے کم درجۂ حرارت جموں و کشمیر ، لداخ ، گلگت، بلتستان و مظفرآباد اور مغربی راجستھان میں الگ الگ جگہوں پر ، ہماچل پردیش میں کئی جگہوں پر معمول سے زیادہ  اور مشرقی راجستھان میں کچھ جگہوں پر ، پنجاب میں الگ الگ جگہوں پر ساحلی آندھر پردیش اور رایل سیما میں الگ تھلگ جگہوں پر معمول سے زیادہ  ہے۔
شدید گرمی کے اثرات اور مشورہ:
گرمی سے متاثرہ علاقوں خصوصاً راجستھان کے مغربی علاقوں میں ان لوگوں کو صحت سے متعلق پریشانی کا سامنا کرنا پڑ سکتا ہے جنہیں پہلے سے ہی کسی طرح کی صحت سے متعلق مسئلہ درپیش ہے۔ اس سے بچوں اور بزرگ شہریوں میں مضر اثرات پیدا ہوسکتے ہیں۔ لہذا لوگوں کو گرمی سے بچنے، ہلکے رنگ کے اور پتلے کپڑے پہننے اور باہر جاتے وقت اپنے ساتھ چھتری رکھنے کا مشورہ دیا جاتا ہے۔

براہ کرم مقامی پیش گوئی اور وارننگ کے لیے موسم ایپ ، زرعی موسم کے مشورے کے لیے میگھ دوت ایپ بجلی چمکنے سے متعلق وارننگ کے لیے دامنی ایپ اور ضلعے وار تنبیہ کے لیے ریاستی ایم سی / آر ایم سی ویب سائٹ پر جائیں۔
۔۔۔
م ن ۔ اس۔ ت ح ۔
U –5358
(Visitor Counter : 130
وزیراعظم کا دفتر
وزیراعظم نے من کے بات کے 100ویں ایپی سوڈپر ایک دیویانگ خاتون کی پینٹنگ شیئر کی
وزیراعظم جناب نریندر مودی نے، من کی بات کے 100 ویں ایپی سوڈ پر ،راجستھان کے اجمیر کی ایک دیویانگ خاتون کے ذریعے بنائی گئی پینٹنگ کو شیئر کیا۔
وزیراعظم نےٹوئیٹ کیا:
’’بہت دلکش پینٹنگ!اجمیر کی پیاری بٹیا نندنی کا مبارکباد کا پیغام دیکھ کر جذباتی ہوگیا، میری جانب سے انھیں بہت بہت مبارکباد۔‘‘
“बहुत मनमोहक पेंटिंग! अजमेर की प्यारी बिटिया नंदिनी के बधाई संदेश को देखकर अभिभूत हूं! मेरी ओर से उन्हें ढेर सारी शुभकामनाएं!”